Document ID: /fineweb-2-swissfilter-quality_10-filterrobots/filtered/01308.jsonl.gz/1232

Lajme
Vizita e Lajçak dhe mesazhet e tij gjatë takimeve të sotme në Kosovë
"Mesazhi im përfundimtar është për unitet politik në Kosovë, dialogu nuk është përgjegjësi e një ane apo partie politike, por e të gjitha partive”, ka thënë Lajçak
Emisari i BE-së për dialogun Kosovë-Serbi, Miroslav Lajçak ka pasur disa takime gjatë ditës së sotme me zyrtar të shtetit si dhe me partitë politike në vend.
Pas takimit me u.d e presidentit Vjosa Osmani, Lajçak ka folur për rezultatin e zgjedhjeve të jashtëzakonshme duke uruar Albin Kurtin dhe Vjosa Osmanin për rezultatin.
Një Kosovë që ka përfunduar zgjedhjet, i kanë dhënë një mandat të fortë zonjës Osmani dhe z.Kurtit. Kam disa mesazhe, i pari është ai urime për zgjedhjet parlamentare, që për herë të parë janë mbajtur pa një rol aktiv të komunitetit ndërkombëtar”, ka thënë Lajçak.
Emisari i BE-së ka thënë se mesazhi i dytë është që Bashkimi Evropian dhe SHBA-të, tashmë me administratën Biden kanë marrëdhënie më të afërt se që mund të parashihet.
“Mesazhi i tretë i imi është mbështetja për programin elektoral të z.Kurti dhe zonjës Osmani. BE do të mbështes vendet e reja të punës e luftimin e korrupsionit, këto janë edhe prioritete tona”, ka thënë ai.
Sa i përket vazhdimit të dialogut, Lajçak thotë se dialogu do të vazhdojë.
“Mesazhi im përfundimtar është për unitet politik në Kosovë, dialogu nuk është përgjegjësi e një ane apo partie politike, por e të gjitha partive”, ka thënë Lajçak.
Ndërsa, ushtruesja e detyrës se presidentit Vjosa Osmani, në një konferencë për media pas takimit me Lajçakun tha se duhet të hapet një kapitull i ri sa i përketë procesit të dialogut.
“Duhet të sigurohemi në radhë të parë, respektimin e vijave të kuqe të cilat nuk lejojnë të negociohet për kufijtë e Kosovës apo rregullimin kushtetues…. Kosova më 17 shkurt e ka përmbyll këtë proces dhe nuk ka çka të diskutohet shtet i pavarur dhe sovran”, tha Osmani.
Pas këtij takimi, Lajçak takoi edhe kryeministrin në detyrë Avdullah Hotin.
Hoti, pas takimit tha se e ka falenderuar Lajçkun për bashkëpunimin dhe i ka uruar sukses në finalizimin e procesit të dialogut.
“Emisarin e BE-së për dialogun Kosovë-Serbi, z. Miroslav Lajçak e falënderova për bashkëpunimin e deritanishëm në ndërmjetësimin e procesit të dialogut me Serbinë dhe i dëshirova sukses në finalizimin e këtij procesi”, shkroi Hoti në Facebook.
Ndryshe, Miroslav Lajçak, nuk deklaroi ndonjë gjë pas takimit me kryeministrin në detyrë Avdullah Hoti.
Lajçak vazhdoi vizitën e tij në zyrat e PDK-së, për t’u takuar me kreun e këtij subjekti Enver Hoxhajn.
LAJME INTERESANTE NGA INTERNETI
Të ngjashme
Refuzohet ankesa e kosovares për dhunë nga burri: Ajo duhet të lëshojë Zvicrën
Të tjera nga Lajme
E-Diaspora
-
Austria mbështet Kosovën drejt BE-së Ministrja e Punëve të Jashtme dhe Diasporës e Republikës së Kosovës, znj. Donika Gërvalla, ka pritur...
-
Dyqan pa qira për prodhuesit e Kosovës
-
Saimir Pirgu shkëlqen në Operën e Cyrihut
-
Kongresi Panshqiptar Amerikan, kërkon ndihmë për sigurimin e vaksinave nga Departamenti i Shtetit
-
Austri: Të papunët do të marrin para shtesë deri në fund të qershorit
Jeta në Zvicër
-
Fqinjët: “Gjendja në Zvicër, më e keqe se te ne, nuk duhej bërë lehtësimi” ARD: "Ndërsa shkalla e vaksinimit në Gjermani është përmirësuar pak në ditët e fundit, ajo, në...
-
Friburg, Zvicër
35 vjeçari i pranuar në universitet nuk mori leje qëndrimi: I moshuar për të qenë student
-
BAG raporton 2226 raste të reja me Covid
-
Politikanët zviceranë i bëjnë presion qeverisë për të krijuar pasaportë Covid-19
-
Ndërsa Zvicra zbut masat, vendet fqinje vendosin bllokime drastike